Tânărul din imagine este considerat unul dintre cei mai apreciați artiști români. A început să investească în talentul său de la o vârstă fragedă. La 15 ani, făcea bani din lucrările sale. Astăzi, ele se vând în cadrul licitațiilor la prețuri pe care nu mulți își permit să le achite. Este un simbol național.
Îți poți da seama cine este tânărul din imagine? Poate te ajută să știi că este un celebru pictor din România, ale cărui lucrări de artă sunt vândute astăzi cu sume impresionante de bani. Este considerat fondatorul picturii române moderne şi un simbol naţional.
Încă de la o vârstă fragedă, a stat în prejma mai multor pictori de biserici și meșteri zugravi. A fost ucenic la atelierul pictorului ceh Anton Chladek la 10 ani. În următorii cinci ani, și-a perfecționat talentul, la 15 ani câștigând primii bani din lucrările de artă pe care le realiza.
Nicolae Grigorescu, fiindcă despre el este vorba, picta la 15 ani sfinți. Multe dintre desenele lui puteau fi admirate la Mănăstirea Agapia, biserica din Băicoi şi Mănăstirea Căldăruşani. Mulți ani a pictat lucrări bisericești, urmând apoi să câștige o bursă prin care s-a mutat la Paris, pentru a studia.
Tânărul pictor s-a școlit la Barbizon, unde a fost inspirat de Jean-Francois Millet şi Theodore Rousseau, iar lucrările sale le expunea la Paris. Până în anul 1874, a făcut multe călătorii în scop educațional, la Roma, Napoli şi Pompei, în Grecia și la Viena.
Spre finalul vieții, Nicolae Grigorescu a revenit la Câmpina, în liniștea din sânul familiei, și s-a dedicat în lucrările sale subiectelor rustice. A pictat potrete de țărănci, care cu boi pe drumuri prăfuite de țară și numeroase peisaje cu specific românesc.
Țărănacuța cu basma albă, Ţărăncuţă odihnindu-se, Păstorița, Car cu boi, Cârciumă la Rucăr se numără printre cele mai cunoscute picturi ale lui Nicolae Grigoresc, dar și printre cele mai scumpe. Prețul acestora este de sute de mii de euro în cadrul licitațiilor.
Deși picturile lui Nicolae Grigorescu sunt apreciate astăzi de români, statul nu a știut să o facă, potrivit spuselor lui. Marele artist, simbol al României, ar fi avut mult mai multe de oferit poporului.
"Regret timpul prețios ce am pierdut. Dacă statul mi-ar fi făcut măcar un modest atelier acum câțiva ani, când abia aveam cu ce trăi, dar eram încă în putere, câte pânze de valoare pentru neamul nostru n-aș fi făcut! Ce aș fi lăsat după mine!", spunea marele pictor.